Novi lek za holesterol
Lekari tragaju za načinom da se poveća nivo takozvanog dobrog holesterola koji bi dalje sprečio srčani napad
Ovo su statini ... lekovi koje ljudi širom sveta uzimaju svakodnevno kako bi smanjili nivo lošeg holesterola. Holesterol je inače masnoća, koja nam je potrebna ali postoje različite vrste. Takozvani loš holesterol je lepljiva materija koja, kada se previše nataloži na zidovima krvnih sudova i može da izazove zapušenje koje vodi ka srčanom napadu. Doktor Stiven Nisen je vodeći istraživač u oblasti srčanih oboljenja na Klivlendskoj klinici. Doktor Nisen radi na pronalaženju leka koji bi mogao da podigne nivo takozvanog dobrog holesterola i u budućnosti zaštiti od srčanih oboljenja. Njegovo istraživanje usmereno je na lek pod nazivom evasetrapib. Tokom nedavne studije, skoro 400 pacijenata uzimalo je taj lek, sam ili u kombinaciji sa statinima. Neki su uzeli samo statine ili lažni lek. Lekari su zatim ispitivali nivoe holesterola kod učesnika. Istraživači kažu da je cilj da se taj novi lek doda statinima. Ali, potrebna su dodatna istraživanja pre nego što lek bude odobren. Studija je objavljena u časopisu Američkog medicinskog udruženja.